Tähelepanu! Järgnev artikkel võib olla sobimatu alaealistele.
FOTO: Shutterstock
"Abiellusin oma naisega pärast pooleaastast tutvust. Seega ei ole me just teenekas abielupaar."
"Kuna meil olid algusest peale lõputult pikad vestlused ja sisuliselt hakkasime kohe pärast kohtumist koos elama, siis olin veendunud, et tunnen teda läbi ja lõhki ning mingeid üleliia šokeerivaid üllatusi tulla ei saa. Ja võib-olla on see siiani tõsi, aga ühest asjast ma üle ei saa…
Tal on viimasel ajal tööl väga kiire olnud, pole aega olnud pesu pesta ega süüa teha. Saan sellest kõigest aru ja olen mitmeid toimetusi enda peale võtnud. Ühel hommikul nägin aga midagi, mida ma ei suuda unustada.
Ta pani jalga samad aluspüksid, millega ta eelmisel päeval juba tööl käis! Kui ma seda nägin, siis mul läks seest kuidagi õõnsaks. Tihti kurdavad naised meeste hügieeni üle, sest enamik naisi ise hoolitsevad enda puhtuse eest laitmatult, mistõttu on need etteheited tihti mõistetavad. Aga kaks päeva järjest samades aluspükstes käimine tundub mulle ikka üsna eemaletõukav. Ma ei saa seda pilti enam peast ära ja ma ei ole nimelt kindel, et suudan talle enam sinna alla minna… Kas ma mõtlen üle?"